钦定古今图书集成/理学汇编/学行典/第116卷 > 兴学会约 > 《思虑吟》前人
## 钦定古今图书集成/理学汇编/学行典/第116卷 > 兴学会约 > 《思虑吟》前人

“思虑未起，鬼神莫知。”“不由乎我，更由乎谁。”

《北梦琐言》：“赵光逢，梁时同平章事。时以两登廊庙，四
退丘园，百行五常，不欺暗室，缙绅仰之。”

《唐书高郢传》：“郢字公楚，进礼部侍郎。时四方士务朋
比，更相誉荐，以动有司，徇名亡实。郢疾之，乃谢绝请
谒，颛行艺，司贡部凡三岁，甄幽独，抑浮华，流竞之俗
为衰。”

《宋史李道传传》：道传，字贯之，少庄重，虽处暗室，整襟
危坐，肃如也。一日以疾谒告，真德秀造焉。卧榻屏闲，
大书“唤起截断”四字，知其用功慎独如此。

《朱子语录》：“赵叔平平生用功，以一器盛白豆，一器盛
黑豆，中闲置一虚器，才一善念动，则取白豆投其中，
恶念动则取黑豆投其中，至夜则倒虚器中之豆，观
其黑白，以验其善恶念之多寡。初时黑多白少，久之
渐平，又久之则白多黑少，又久之则和，豆亦无变”，是
心纯于一。

《东园友闻》：胡牧仲先生以行义闻望，著于东南，国初，
金、宋诸老宗之。吴兴赵承旨尝有诗挽之曰：“泪湿黔
娄被，情伤郭泰巾。”观此，则先生之为人可知矣。所谓
“独行不愧影，独寤不畏衾”，先生其人也。

《枝山前闻》乡先生盛起东寅，尝夜梦有人寄椒于家
久矣，急欲椒，遂私发而用之。既自觉深咎曰：“岂吾平
日义心不明，以致此耶？”迄不能寐，坐以待旦。

《省心录》：坐密室如通衢，驭寸心如六马，可以免过。
不欺暗室者，肯欺心乎？不愧屋漏者，肯愧于人乎。不
欺其心，无愧于人，庶几君子矣。

《侯鲭录》：晁无咎云：“司马温公有言：‘吾无过人者，但平
生所为，未尝有对人不可言者尔’。”东坡云：“予亦记前
辈有诗云：‘怕人知事莫萌心’。此言予终身守之
意见。士大夫功业在外者，不必十分留心，但澄养心
源要紧。如《中庸》所云：‘不见不动，不言不赏，不怒不显，
皆在无声无臭处做工夫。大抵心源洁净，已是七八
分地’”位，举而措之事业，皆自然而然，无难为者矣。
观《微子》，人之为不善，恒畏人知，而不畏神知。人知于
其显，神知于其微。人以其微也，而为之无所不至；至
于显也，乃揜之以著其善。而不知心术之欺神，有甚
于白日之欺人。人非之可畏，孰与神责之可畏也。是
故君子之学，非致严屋漏，不足以通神明；非“天下归
仁”，不足以表成德。

问：《奇类林》：“圣人之道，备于《六经》，千门万户，何从而入大要只在谨独。但于十二时中看自家意念从何处
起，即检点不放过，便见工夫。”

《笔畴》：“纯一不已天道也；终日乾乾人道也。以人事天，
天即人矣。是故天道流行而不息，故万物生；人心纯
一而不杂，故万事顺。天有生生不已之德，人有生生
不已之理。同谓之仁，有一毫之闲断不谓之天道；有
一念之杂别不谓之人道。呜呼！此君子所以贵于慎
独也与。